拜禹廟
作者：元稹
朝代：唐

paragraphs: 恢能咨岳日，悲慕羽山秋。
父陷功仍繼，君名禮不讎。
洪水襄陵後，玄圭菲食由。
已甘魚父子，翻荷粒咽喉。
古廟蒼煙冷，寒亭翠柏稠。
馬泥真骨動，龍畫活睛留。
祀典稽千聖，孫謀絕一丘。
道雖污世載，恩豈酌沈浮。
洞穴探常近，圖書即可求。
德崇人不惰，風在俗斯柔。
茭色湖光上，泉聲雨脚收。
歌詩呈志義，簫鼓凟清猷。
史亦明勳最，時方怒校酋。
還希四載術，將以拯虔劉。
（同前）（按：以上四首，卞孝萱《元稹年譜》、冀勤校《元稹集》均出揭出。
）。